Finsland skole SFO

SFO på FINSLAND SKOLE er et tilbud for elever i 1-4 klasse, før skolestart og etter skoleslutt. SFO har lokalene til trinn 1. trinn + et SFO rom. Herfra er det lett tilgang til skolegården.

På SFO er vi opptatt av å ta vare på barnas fritid. Vi har ikke mye planlagt opplegg som barna må være med på, men barna er med på å skape sin egen dag. Vi er opptatt av lek av forskjellig slag. Vi har bilbane, ulike typer byggeklosser og LEGO og noen dukker. Vi har mange forskjellige brettspill, kortspill og puslespill. Vi tegner, maler og vever. Vi lager med modellkitt, plastelina og ”perler”. Vi voksne deltar der barna ønsker å ha oss med.

Vi er mye ute, men vi kan boltre oss i hallen også. Noen ganger slapper vi bare av og koser oss med en film.
Vi serverer ett måltid om dagen, det er varmretter og kaldretter. Vi er opptatt av sunn mat. SFO har matagenter og vi har deltatt på kurs for å lage sunn og god mat.

Skolens hjemmeside og Visma er informasjonskanalen.
 **Ringe oss?**
Du treffer oss ved å ringe 91 58 30 21 eller skolens hovednummer 38 18 00 23.

**Søknad, endring og oppsigelse**
Kristiansand kommune bruker Visma Flyt for administrasjon av plass på SFO. Søknader og endringer gjør du i [foresattportalen](https://foresatt.visma.no/login/kristiansand). Innmelding kan gjøres i løpet av kort tid, men vi minner om at det er 30 dagers oppsigelsestid for å redusere eller si opp plassen.
 **Foreldrebetaling**
Foreldrebetalingen fastsettes av bystyret i forbindelse med årsbudsjettet. Gratis kjernetid for 1. og 2.trinn gjelder fra august 2023. Det er mulig å søke om redusert betaling basert på inntekt, og det er også søskenmoderasjon. Mer informasjon om foreldrebetaling kan leses på [kommunes nettside](https://www.kristiansand.kommune.no/navigasjon/barnehage-og-skole/skole-og-sfo/skolefritidsordningen/).
 **Ferie og fridager**
Kristiansand kommune har en oversikt over ferie og fridager på sin nettside. Der kan man se den såkalte [skoleruta](https://www.kristiansand.kommune.no/navigasjon/barnehage-og-skole/skole-og-sfo/skoleruta/) for inneværende år, og tre år frem i tid.

**Åpningstider i SFO**
SFO har åpent fra kl. 0700-1630 alle virkedager i skolens ferier.
*Følgende unntak gjelder:*
- Vi stenger 4 uker på sommeren (hele juli).
- Vi har 5 planleggingsdager i løpet av skoleåret.